
Lønns- og arbeidsbetingelser for universitetsrektorer som går tilbake til faglig virksomhet

Styret ved Universitets- og høgskolerådet (UHR) besluttet våren 2000 å anbefale institusjonene å følge disse retningslinjer for behandling av rektorer som går tilbake til faglig virksomhet etter avsluttet rektorperiode:

1. Etter fullført treårsperiode som rektor, tilstås forskningstermin i ett år. Rektor som fullfører to perioder, tilstås forskningstermin i to år. Styret anviser dekning for utgifter til vikar og driftsmidler til forskning/faglig oppdatering i denne perioden. 

2. Etter fullført rektorperiode reguleres lønnen slik at den tilsvarer det høyeste lønnstrinn institusjonen benytter for den aktuelle stillingskategori. 

Dette ble lagt fram for Universitetsstyret i sak S 51-01. Ved Universitetet i Tromsø var retningslinjene for tildeling av forskningstermin allerede i samsvar med punkt 1 i UHR sin anbefaling, og styresaken dreide seg i hovedsak om økonomiske forhold. Det ble fattet følgende vedtak:

1. I Retningslinjer for tildeling av forskningstermin punkt 4, 2. avsnitt tas det inn følgende bestemmelse: ”I forbindelse med forskningstermin skal det settes av sentrale driftsmidler til rektor og prorektor i det enkelte tilfelle. For dekan, høgskolerektor og valgt leder ved Tromsø museum, PLP og UVETT skal den enkelte budsjettenhet avsette tilstrekkelige driftsmidler under hensyn til budsjettsituasjonen og øvrige prioriteringer. 

2. Etter fullført rektorperiode reguleres lønnen slik at den tilsvarer det høyeste lønnstrinn for den aktuelle stillingskategori.

Som en vil se, er det en liten forskjell mellom punkt 2 i UHR sin anbefaling og punkt 2 i Universitetsstyrets vedtak. Anbefalingen var at når rektorer er ferdige med sine rektorperioder, skal de lønnes med det høyeste lønnstrinn som institusjonen benytter i den aktuelle stillingskategori. I universitetsdirektørens innstilling og i styrets vedtak er dette ikke kommet med, selv om det i saksframlegget vises til UHR sin anbefaling. 

Da saken var behandlet, var dette ikke noe stort poeng, da det lønnstrinn som var det høyeste benyttede ved UiT samsvarte med det høyeste som kunne benyttes for stillingskategori professor. Ved de siste lønnsoppgjør har imidlertid lønnsspennet for professorer blir betydelig forlenget, slik at det nå er mange lønnstrinn mellom det høyeste som benyttes ved UiT og det som er toppen for stillingskategorien. Universitetsdirektøren ser det derfor slik at det er behov for å endre vedtaket til 

det som opprinnelig var hensikten, jf. UHR sin anbefaling. Det fremmes derfor slikt forslag til 

vedtak:

Etter fullført rektorperiode reguleres lønnen slik at den tilsvarer det høyeste lønnstrinn som benyttes ved UiT for den aktuelle stillingskategori.

